Gulashi

Gulashi tai gulassi oli ensimmäisen maailmansodan aikana käyttöön tullut nimitys mustan pörssin kaupoilla rikastuneista keinottelijoista. Ensimmäisen maailmansodan aikaista Ruotsia tutkineen Nils-Olof Franzénin mukaan gulashi tai gulashiparoni nimitystä käytettiin alun perin Tanskassa huonolaatuisella gulassilla rikastuneista keinottelijoista.

Aiheeseen liittyen J. Alfred Tanner teki 1916 kupletin nimeltä Gulashi-parooni ja Palle Rosenkrantz kirjoitti kirjan Gulashi-Hansenin matka Pietariin maailmansodan aikana : pieni kertomus suurissa puitteissa, kirjoitettu vastoin tekniikan ja tapojen vaatimuksia (Minerva, Helsinki 1917).

Lähteet 

Ensimmäinen maailmansota
Suomen taloushistoria
Haukkumasanat